0310.xml
سونا تیزابی فی 10 گرام اور فی تولہ کی قیمتوں میں استحکام رہا
کراچی ۔ 16 ستمبر (اے پی پی) صرافہ مارکیٹ میں سونے کی قیمتوں میں استحکام رہا۔ آل سندھ صراف ایسوسی ایشن کے مطابق منگل کو صرافہ مارکیٹوں میں سونا تیزابی فی 10 گرام گذشتہ کاروباری روز کی قیمت 41 ہزار 57 روپے اور فی تولہ کے بھاؤ 47 ہزار 900 روپے پر برقرار رہے۔ تاہم بین الاقوامی مارکیٹ میں سونے کی قیمت 4 ڈالر کی تیزی سے 1 ہزار 240 ڈالر فی اونس پر بند ہوئی۔ مقامی مارکیٹوں میں 22 قیراط سونے کی قیمت 37 ہزار 635 روپے ریکارڈ کی گئی۔ صراف ایسوسی ایشن نے مزید بتایا کہ صرافہ مارکیٹوں میں چاندی تیزابی فی 10 گرام گذشتہ کاروباری روز کے بھاؤ 634.28 روپے اور فی تولہ کی قیمت 740 روپے پر مستحکم رہی جبکہ بین الاقوامی مارکیٹ میں چاندی فی 10 گرام کی قیمت 18.66 ڈالر پر بند ہوئی
APP
16.09.14
0310p.xml
سونے کی قیمتوں میں استحکام
کراچی(کامرس رپورٹ)عالمی صرافہ مارکیٹ میں فی اونس سونے کی قیمت میں مسلسل دوسرے روز بھی اضافے کا رحجان رہا لیکن ملکی صرافہ مارکیٹوں میں سونے کی قیمت مستحکم رہی۔منگل کے روز عالمی صرافہ مارکیٹ میں 4ڈالرکے اضافے سے فی اونس سونے کی قیمت 1240ڈالر پہنچی اس طرح پیر اور منگل کے دو دنوں میں سونے کی عالمی قیمت میں 10ڈالر کا اضافہ ہو چکا ہے۔آل پاکستان سپریم کونسل جیولرز ایسوسی ایشن کی رپورٹ کے مطابق منگل کو کراچی ،حیدرآباد ،لاہور،ملتان ،فیصل آباد ،اسلام آباد ،راولپنڈی اور کو ئٹہ کی صرافہ مارکیٹوں میں فی تولہ سونے کی قیمت 47ہزار900روپے جبکہ ملک بھر کی صرافہ مارکیٹوں میں دس گرام سونے کی قیمت 41ہزار57روپے کی سطح پر بدستور بر قرار رہی جبکہ ملکی صرافہ مارکیٹوں میں چاندی کی فی تولہ قیمت 740روپے کی سطح پر گزشتہ کئی دنوں سے مستحکم ہے ۔
daily_islam
17.09.14